Familierettens kendelse stadfæstes i sag om, hvorvidt den fælles forældremyndighed og samvær mellem far og fælles barn skal ophæves
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

VESTRE LANDSRET
RETSBOG

Den 1. marts 2022 holdt Vestre Landsret møde i retsbygningen i Sønderborg.

Landsdommerne Lars Christensen, Claus Rohde og Anne Lægaard Bindslev
(kst.) behandlede sagen.

Sag BS-4697/2022-VLR
(16. afdeling)

Far
(advokat Elisabet Villadsen Jensen)

mod

Mor
(advokat Rasmus Hedegaard)

Ved kendelse af 26. november 2021 har Familieretten i Aarhus (sag BS-
36954/2020-ARH) bestemt, at anmodningen om, at der fastsættes
midlertidigt overvåget samvær, ikke tages til følge.

Procesbevillingsnævnet har den 26. januar 2022 meddelt Far tilladelse til at
kære kendelsen.

Far har kæret afgørelsen med påstand om, at der fastsæt-tes overvåget
samvær mellem ham og Barn, jf. forældreansvarslovens § 29, indtil
hovedforhandling finder sted.

Mor har påstået afgørelsen stadfæstet. Hun har i kæ-resvarskriftet henledt
opmærksomheden på, at hovedforhandlingen i familie-retten er berammet til
den 23. februar 2022.



/

2

Kæremålet er modtaget af landsretten ved familierettens meddelelse af 14. fe-
bruar 2022. Fristen efter retsplejelovens § 397, stk. 1, 2. pkt., er således
udløbet den 24. februar 2022.

Advokat Elisabet Villadsen Jensen har i meddelelse af 23. februar 2022
oplyst, at der blev afholdt retsmøde i familieretten samme dag, og at sagen
blev udsat på landsrettens kendelse.

Landsretten afsagde

K E N D E L S E

Landsretten er enig i familierettens begrundelse og resultat. Det, der er
kommet frem for landsretten, kan ikke føre til et andet resultat. Landsretten
stadfæster derfor familierettens kendelse.

THI BESTEMMES:

Familierettens kendelse stadfæstes.

Ingen af parterne skal betale sagsomkostninger for landsretten til den anden
part eller til statskassen.

Sagen sluttet.



/